VI.  Monasterium Siegburgense tuendum suscipit et ejus bona juraque confirmat.   (Romae ap. S. Petrum, Nov. 18.) [LACOMBLET,  Urkund.,  I, 337.]
Author: Lucius III

LUCIUS episcopus, servus servorum Dei, dilectis filiis GERARDO, abbati monasterii quod in monte Sigeberg situm est ejusque fratribus tum praesentibus quam futuris regularem vitam professis in perpetuum.

Quoties a nobis petitur quod religioni et honestati convenire dignoscitur, animo nos decet libenti concedere et petentium desideriis congruum impertiri suffragium. Eapropter, dilecti in Domino filii, nostris justis postulationibus clementer annuimus et felicis recordationis praedecessoris nostri Innocentii papae vestigiis inhaerentes, praefatum monasterium S. Michaelis archangeli quod in monte Sigeberg situm est, in quo divino mancipati estis obsequio, sub B. Petri et nostra protectione suscipimus et praesentis scripti privilegio communimus. Statuentes ut quascunque possessiones, quaecunque bona idem monasterium in praesentiarum juste et canonice possidet, aut in futurum concessione pontificum, largitione regum vel principum, oblatione fidelium seu aliis justis modis, praestante Domino, poterit adipisci, firma vobis vestrisque successoribus et illibata permaneant. In quibus haec propriis duximus exprimenda vocabulis. Locum ipsum in quo praefatum monasterium situm est, cum omnibus pertinentiis suis. Ecclesiam in Achara totam et eam quae est in Hanefe totam; in Pleysa inferiore ecclesiam et in superiore ecclesiam; in Bercheim ecclesiam. Item quod habetis in ecclesia de Geisteinghen, in ecclesia de Mendene, in ecclesia de Hare, in ecclesia de Olma et in ecclesia de Strala; ecclesiam in Wizenchirken. Supradictas vero ecclesias ab omni censu et exactione cum decimis liberas vobis auctoritate apostolica confirmamus, quemadmodum ab Annone, bonae memoriae Coloniensi archiepiscopo, et successoribus ejus monasterio vestro canonice concessae et eorum scriptis confirmatae noscuntur. Praeterea cellas et praedia ad jus istius monasterii pertinentia, vobis nihilominus confirmamus. Cellam videlicet in Pleysa, cellam Hirzenove, cellam in Rimago, cellam in Thidrode, cellam in Zulpiaco, cellam in Millen, cellam in Furstinberge juxta Xanctensem ecclesiam et cellam in Stokheim cum omnibus earum pertinentiis. Idem praedium in Hanefa, cum decimis et caeteris appendiciis quae a canonicis Bunnensibus data in eorum et ecclesiae usus custodia Bunnae, ecclesia vestra per concambium accepit. Villam Mandene, quam a praeposito et canonicis matris ecclesiae data per concambium in Badelecca decimatione suscepit. Loca etiam vestra, id est Achera; item Achera, Strala, Gestingen, Lara, Mandene, Aschemere, Gulsa, cum decimis terrae Salicae, sive labore vestro, sive per colonos vestros elaborata fuerit. Leia, Bettendorp, Ulma, Moffendorp, Flattena, Pirna, Venheim, Kerchich, Sulze, Meimedorp, Dorendorp, Mulindorp, Irmindiroth, Hofstede, Anrufle, Lwesberg, Quintinachin, Edelenkirchen, Hunefe, villam Hirzenowin quam Henricus quartus rex eidem coenobio tradidit. Decimas ejusdem villae; item praedia in Hanepha, in Wedowo, in Tevirnich, in Henaena, in Nistre, in Rupretherode, in Brath, in Ocherode, in Winkinberg, in Alpach; decimam in Heisterscorzzim; decimam in Wizinkirchen; decimam in Hanepha, decimam in Brathcozzim. In Kercich beneficium pretio receptum. In Flattina beneficium herradi pretio receptum. Similiter Dudlingin, in Unkilbach, in Brubach, in Crichesdorp, in Walerdop, in Geislere. Mansum in Wosnich, mansum in Kessenich. Duas partes vinearum in Brubach, quod dedit vobis comes Thuringiae Ludewicus pro anima matris suae Gunegundae. Praedium in Vennehusen, in Spele, in Wolpinrode, in Godingouin, in Auvich, in Dalehusin, in Reginsagen. Praedium in Hanepha, a fratribus de Werdina per concambium acceptum. Praedium in Ulpich, quod Walterus de Roulant et uxor ejus Voda vobis contulerunt. Item decimas in Ghimminich. Decimas in Geseche, quae a dioecesanis episcopis canonice sunt collatae. Donationem quoque decaniae absolutam in qua mons ipse situs est, sicut ab archiepiscopis Coloniensibus vestro monasterio rationabiliter est collata. Sane advocatis quibus pro tempore monasterii advocatia commissa fuerit, interdicimus ne aliunde advocatum constituant, neque de rebus ad sua stipendia conferendis, neque de his quae pro justitiis persolvuntur, amplius exigant, quam Annonis archiepiscopi deliberatione constat esse praevisum. Decernimus ergo, etc. Ego Lucius, catholicae Ecclesiae episcopus. Ego Theodinus, Portuensis et S. Rufinae sedis episcopus. Ego Paulus, Praenestinus episcopus Ego Petrus, tit. S. Susannae presbyter cardinalis. Ego Jacintus, diaconus cardinalis S. Mariae in Cosmydyn. Ego Gratianus, SS. Cosmae et Diamani diaconus cardinalis. Ego Matthaeus, S. Mariae Novae diaconus cardinalis. Data Romae apud Sanctum Petrum, per manum Alberti sanctae Romanae Ecclesiae presbyteri cardinalis et cancellarii, XIV Kal. Decembris, indictione XIV, Incarnationis Dominicae anno 1181, pontificatus vero domni Lucii anno I.